KLUBI 700
Tere! Vaatad saadet "Klubi 700" ja Jumal on hea, kas pole?
Ta armastab sind!
Tahtsin lihtsalt öelda seda sulle, juhuks, kui sa veel ei tea.
Samas pole Jumala jaoks kunagi hilja
pöörata üks raisatud elu oma armu suureks võiduks
ja viia see sama inimene spordimaailma tippu.
Järgmisena lugu ühe jalkatähe imelisest muutumisest,
kes elab Budapestis, Ungaris.
Siin on lugu raisatud noorusest ja tupikusse jooksnud elust,
mis muutus korraga tänu Jumala väele.
Lugu ühest Ungari noorest,
kelle suurimaks sooviks oli saada kord maffia bossiks.
Jumal aga kinkis talle uue elu Kristuses
ning suurepärased võimalused spordimaailmas.
On üks ütlus: "Noorus läheb noorte peale raisku."
Sama lugu oli ka Zoltan Geraga,
kes raiskas oma nooruse gängide, joomise ja uimastite peale.
Siis aga sai radikaalselt päästetud,
saades ka Ungari parimaks jalgpalluriks.
Kuigi Zoltan Gera oli ka noorena andekas jalgpallur,
oli ta tähelepanu hajutatud paljude halbade asjade poolt,
mis ei võimaldanud tal teha profikarjääri.
Olin 15-aastane, kui vaatasin neid mänge
ja ütlesin endale:
"Sul on palju rohkem andi ja oskusi, kui neil mängijatel."
Samas aga arvasin ka, et minu jaoks on juba liiga hilja.
Arvasin, et minuga on kõik ja minust ei saa kunagi jalgpallurit,
kuna olin oma anni raisku lasknud.
Zoltani jaoks oli isegi tipptasemel mängimine raske,
sest ta oli liimi nuusutamise tõttu kaotanud oma kopsumahtu.
Mida sügavamale jamadesse ta langes,
seda enam ta isa tundis, et vaid Jumal saab ta päästa.
Mu isa ütles: "Ma ei saa sind enam aidata.
Kuid lähme kirikusse ja vaatame, kas Jumal saab sind aidata või mitte?"
Nii viis isa Zoltani kirikusse,
kes polnud kunagi varem näinud evangeelset ülistust.
Ta meelest oli lahe näha inimesi olemas nii põnevil Jumalast.
Kui aga isa küsis, kas ta tahab ka ise päästetud saada,
vastas ta "Ei."
Isa võttis ta järgmine kord uuesti kaasa
ja küsis, kas ta tahaks anda oma elu Jumalale?
Ütlesin: "Ei, ei."
Kuid isa vedas mu siiski koguduse ees olevale altarile.
Palvetasin koos teistega
ja sellest hetkest alates olin uus mees.
Zoltan jättis koheselt maha nii gängid, joomise kui uimastid
ja leidis oluliselt rohkem aega jalgpalli treeninguteks.
Ometi oli ta ihu kahjustatud narkootikumide kasutamisest.
Mulle öeldi, et minust ei saa kunagi profijalgpallurit.
Samas, kui ma päästetud sain, palusin ka,
et Jumal aitaks mul jõuda tagasi jalgpallini.
"Kui mind jalule aitad, toon jalgpalli kaudu au Su nimele!"
Jumal vastas Zoltani palvele
ja isegi, et ta oli veel teismeline, sai ta alustada profikarjääriga.
Olles klubi Ferencváros'i keskründaja,
on Zoltan valitud kolmel korral Ungari aasta jalgpalluriks.
Zoltanil ja ta naisel Timeal on kaks last.
Nad kohtusid kirikus.
Kuna aga Timea teadis mehe tumedast minevikust,
polnud tal algul usaldust ta vastu.
Teadsin Zoltanit kui jalgpallurit, kuid ei tundnud teda isiklikult.
Ühtlasi teadsin, et ta oli minevikus olnud väga halb mees.
Ka väga agressiivne mees.
Hakkasime kohtamas käima
ja ma mõistsin, et ta on täiega muutunud
ja et Jumal on ta päästnud.
Ja et ta on tegelikult väga kena inimene.
Zoltan ja Timea on olnud abielus 13 aastat,
öeldes, et nad on Ungaris ka "Klubi 700" regulaarsed vaatajad.
Mõlemad on olnud kristlikuks tunnistuseks
spordimaailmas, kus seda väga vaja läheb.
Kuid enam kui midagi muud,
on Zoltan Gera eeskujuks meile kõigile selles osas,
et kui lootusetuna me ka iseenda või teiste elu ei näeks -
Jumalal on siiski viimane sõna öelda.
Jumala jaoks pole midagi võimatut.
Ta võib muuta sind ka 50-, 60- või 70-aastasena.
Vahet pole.
Mu elu on näide sellest, et kunagi pole liiga hilja.
CBN uudistele Budapestist.
Milline imeline lugu!
Nagu Zoltan ütles - kunagi pole liiga hilja.
See röövel Jeesuse kõrval ristil, kes oli suremas,
ütles: Jeesus, mõtle minu peale, kui sa tuled oma kuningriiki!”
Ja Jeesus ütles talle:
"Juba täna oled sa koos minuga paradiisis.”
Nii et surivoodilgi langetatud otsused toimivad,
kuigi ma ei soovitaks sul oodata nii kaua,
sest sa kunagi ei tea,
kas sul jagub enam jõudu seda otsust langetada.
Kuid milline imeline tunnistus!
Imeline lugu ja milline võrratu mängija!
Juba see on ime, kui mõelda ta kahjustatud kopsudele.
Täielik Jumala töö.
Nüüd aga vaatajate küsimuste juurde.
Ed kirjutab: "Sain juba aastaid tagasi päästetud ja ristitud,
kuid siis olin mõne aasta Jumalast eemal.
Nüüd olen jälle tagasi kirikus,
olles parandanud meelt oma pattudest ja elades Jumalale.
Tean, et mul on palju õppida
ja "Klubi 700" on olnud suureks abiks selle juures.
Aitäh, et olete olemas!
Mu küsimus aga on, kas peaksin saama uuesti ristitud?
Kui ma ei risti end uuesti, on mul siis midagi kaotada,
või kui ristin, siis midagi võita?"
Võita on rahu südames teadmisest, et olete teinud õiget asja.
Kaotada pole midagi.
Ma ei pea seda iseenesest vajalikuks,
aga kui te ise soovite seda, siis saagu nii.
Ristimine tähendab oma vana elu maha matmist
ning uude ellu ärkamist.
Te olete seda juba korra kogenud,
kuigi olnud mõnda aega eemal Jumalast.
Nii et, kui tunnete,
et tahate oma tõotusi Jumala ees uuendada,
siis selles pole midagi halba.
Ja kui tahate veel kinnitada seda avaliku ristimisega,
siis laske aga käia!
See pole iseenesest vajalik, aga kui soovite nii, on ka OK.
Harry: "Palun pidevalt Jumala tervendavat väge,
aga siiani pole midagi juhtunud.
Mõtlen, kas Ta on mu ehk hüljanud ega kuule mu palveid?"
Vahel me ei tee ise asju õigesti.
Me palume Jumalalt erinevaid asju
nagu: "Issand, tervenda, tervenda!"
Samas kui Jumal ütleb:
"Olen andnud su suule võime võtta selles osas midagi ette."
Sest meile sünnib vastavalt me suu viljale.
Nii peaksite kõnetama seda haigust ja käskima sel lahkuda.
Te aga ei tee seda.
Küsimus pole selles, et Jumal oleks teid hüljanud -
te peate lihtsalt taktikat muutma.
Võtke ühendust kellegagi, kes mõistab tervenemise põhimõtteid
ja saaks neid jagada teiegagi.
See on see, mida te vajate.
Lauren: "Nägin nädalaid õudusunenägusid sellest,
et mu mees petab mind.
Hiljem sain teada
et tegu polnudki õudusunenäo, vaid reaalsusega.
Kas Jumal kasutas ehk neid unenägusid
näitamaks mulle, mis tegelikult toimub?"
Pole küsimustki!
Me ei mõista oma alateadvust.
Unenäod peegeldavad sageli seda, millest oleme mõelnud
ja Jumal kasutab me alateadvust, et tuua meile ka vastuseid.
Samas aga võib ka me ümber toimuda midagi,
mida alateadvus püüab meile näidata, nii et näemegi teatud unenägusid.
Mul on kahju, et see puudutab te mehe truudusetust,
kuid Jumal näitas seda teile.
Ma ei tea, mida täpselt te mu käest teada tahate,
aga kas see toimib? Jah toimib.
Kas Jumal kõnetab meid läbi nägemuste ja unenägude?
Muidugi.
Järgmisena lugu noorest naisest,
kes meenutab oma lapsepõlve traumat.
Hoidsin seda saladuses,
kuid see saldus näris mind seespidiselt.
Küsisin: "Miks mina? Miks see minuga juhtub?"
Saame peale pausi teada, mis saladusega oli tegu.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa keeles,
portugali keeles
ja jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50. AASTAT
Shawn ei hakanud tarbima uimasteid teismelisena,
vaid alles 30-aastasena, olles nii abikaasa kui ema.
Ta hakkas tarbima tablette, mida sai tänavalt.
Ja enne, kui ta arugi sai, oli ta heroiini sõltlane.
Tema sõltuvuse juur aga ulatus tema kaugesse minevikku.
Pidasin seda saladuses, kuid see näris mind seespidiselt.
Saladus, mida Shawn varjas, puudutas tõsiasja,
et vanuses 8-10 eluaastat pilastas teda üks ta naabrimeestest,
kes samas oli nende kodukoguduse pastor.
Seda juhtus mitmeid kordi
ja see tekitas minus üksi jäetuse, hirmu ja segaduse tunnet.
Mõtlesin: "Miks mina? Miks see minuga juhtub?"
Segadusele ja valule lisas pinget juurde ta oma isa,
kes oli kuidagi kauge ja hoolimatu.
Igatsesin vägagi oma isa heakskiidu järele.
Tahtsin, et ta hoiaks ja armastaks mind,
tundes samas, et ma pole kunagi piisavalt hea selleks.
Tegelesin keskkooli ajal jooksmisega,
kuid mu isa ei käinud ühelgi mu võistlusel.
Ei mäleta, et olnuksin vihane Jumala peale.
Küll aga olin vihane kiriku peale.
Vihane ka oma isa peale.
Shawn oli 16, kui rääkis sellest lõpuks oma koguduse noortepastorile.
Vanempastor astus ametist tagasi,
kuid see põhjustas koguduse lõhenemise
ja osad süüdistasid selles Shawni.
Kogesin nii valu kui ka hüljatust, sest kogudus oli mu pere.
Kogesin, et see on mu pere.
Kuid siis kogesin nende poolset hülgamist.
Tänu sellele kogemusele muutusin inimesena kalgimaks.
Lasin käiku enesekaitse mehhanismid,
mille kaudu ei lasknud enam kellelgi endale haiget teha.
Tegin kõike omal moel
ja tahtsin omada kontrolli.
Mul oli ükskõik, kellele sellega haiget tegin.
Sügaval sisimas aga igatses Shawn meeste heakskiidu järele,
hakates elama liiderlikku elu.
Kuna see aga ei pakkunud rahuldust, läks ta 22-aastaselt mehele,
abielludes pastoriga.
Olin endiselt vihane koguduse peale.
Vihane inimeste peale,
kes nimetasid end kristlasteks.
Tegin küll head nägu ja ka nö kiriku nägu,
kuid sügaval sisimas olin haavatud, õnnetu ja maadlesin iseendaga.
Mu sees oli sügav masenduse- ja hüljatuse juur,
mida endiselt endas kandsin.
"Kas mind ikka päriselt ka armastatakse ja hinnatakse?
Või mõistetakse mu üle kohut?"
Peale 7 aastat kestnud abielu sündis neile tütar Kaira.
Samal ajal langes Shawn üha sügavamasse masendusse
ja hakkas jooma.
Mõned aastad hiljem alustas ta kodutute teenistusega,
lootes, et see annab talle parema enesetunde.
Tänavainimesed ei mõistnud teda hukka
ja Shawn koges nendega ühel lainel olemist.
Mõtlesin: "Äge! Saan nendega päriselt rääkida!"
Tundsin end mugavalt ja mul oli tore. Kogesin, et saan samastuda nendega.
Sain oma tunded ja pinged kenasti välja elada
ja nii ei läinudki kaua,
kui võtsin neilt erinevaid tablette vastu.
Kui tabletid otsa said, hakkasin proovima vaikselt heroiini.
Shawni sõltuvus ja käitumisviis hävitasid ta abielu.
Seadsin ohtu kõik, mis mul oli, samas mõistmata, miks?
Jätsin sinna paika kõik, mille Jumal oli mulle andnud.
Narkootikumid vallutasid mu ja ma polnud enam mina ise.
Tegin väga paljudele haiget.
Mõtlesin, kuidas saaks Jumal mulle veel üldse andestada?
Olin täielikult Temast eemal.
Shawni abikaasa andis lahutuse sisse,
müüs nende maja maha ja sai nende tütre hooldusõiguse.
Shawn eraldas end kõigest ja hakkas kokaiini tarbima.
Tundsin, et minu jaoks pole enam mingit lunastust,
mistõttu kogesin vabadust teha, mida iganes.
Nagunii polnud enam mingit lootust!
Emana mõtlesin: "Mida ma ometi teen?"
Mu tütar polnud enam minuga ja see oli kõige jubedam asi üldse,
mida emana tunda.
Tohutu häbi.
Mõned aastad hiljem
sai ta oma poiss-sõbraga veel ühe lapse,
pannes talle nimeks Jesaja.
Kõik see hoidis teda käigus,
kuna ta uskus, et Jumal ei saa teda enam aidata.
Kuniks 2011. aastani,
mil Shawn otsustas lõpetada Jumala eest põgenemise.
Lamasin oma voodis
ja kogesin armastust, mille sarnast polnud elu sees tundnud.
See voolas nii mu üle kui sisse
ja see armastus kõnetas mind, öeldes:
"Ma armastan sind ja mul on plaan su elu jaoks.
Olen lasknud sul minna läbi kõigest, millest oled läbi läinud,
kuid kas oled nüüd valmis?
Valmis alistuma."
Nutsin sel hetkel kui hingetu
ja alistusin Jumalale, öeldes:
"Jumal, ma olen valmis."
Shawn helistas oma kaksikõele, kes aitas tal minna võõrutusravile,
pakkudes nii talle kui Jesajale elamiskohta.
Shawn leidis endale ka nõustaja ning armastava koguduse pere,
kes aitas tal paraneda aastate-pikkusest hüljatusest.
Võin siiralt öelda, et olen andestanud sellele pastorile
ja andestanud ka nendele koguduse inimestele.
Iga kahtlus ja vale, mida uskusin, tõsteti mu õlgadelt.
Need lihtsalt tõsteti mu õlgadelt
ja see kohtumine Jumalaga muutis mind.
Tema armastus liigutas ja muutis mind.
Shawn saab täna mõlema oma lapsega hästi läbi.
Ka on tal hea suhe Dave'ga, kellega ta abiellus 2014. aastal.
Tunnen, et olen armastusväärne.
Et ka mind võib armastada.
Ja eriti imeline on teada, et ma kuulun Jeesusele
ja et olen Tema oma.
Imeline!
Jumal võtab kõik, mis on katki ja teeb sellest midagi ilusat.
Shawn naeratab taas ja kogeb, et on armastatud.
Kogu see lugu aga on miski, mida näeme eriti noorte neidude puhul
Nad igatsevad armastuse järele ja seda, et isad neid aktsepteeriks.
Nad nii väga igatsevad selle aktsepteerimise järele
ja kui nad seda ei koge, võivad pöörduda millegi muu poole.
Shawni loo taga oli see kohutav pastor,
kes teda ära kasutas ja väikese tüdrukuna pilastas.
Nii kogeski Shawn, et ta pole armastatud
ja on kahjustatud ning väärtusetu.
Sellise tundega läks Shawn edasi, abielludes ja saades lapsi,
sügaval sisimas siiski üks hääl: "Olen katki ja ei midagi väärt."
Paljud me vaatajadki tunnevad nii
tänu millelelgi, mis nendega on juhtunud.
Mõtled: "Kui oleksin midagigi väärt, poleks minuga midagi sellist tehtud."
Kuid see on vale.
Arvad, et sa pole armastatud, kuid su taevane Isa armastab sind.
Nii koges ka Shawn seda lõpuks,
kui leidis Jumala ja sai vabaks.
Vahepeal aga tulid tee peale ette heroiin, tabletid,
ebamoraalsus ja abieluvälise lapse sünd.
Kogu see jama näis lõputu, sest ta tundis end katkisena.
Tahan öelda sulle - sa oled ilus.
Jumala silmis.
Ja sa pole katkine, sest Jumal armastab sind.
Ta ei näe sind sellena, kes sa täna oled,
vaid sellena, kes sa võiksid olla Temas.
Nii tahab Ta tuua midagi ilusat esile su elust,
kui vaid annaksid selle üle Talle.
Jah, sind on ehk pilastatud ja su isa on sind ehk hüljanud.
Jah, sa oled ehk vanemate või tänavanoorte käest peksa saanud.
Jah, sa oled ehk kasutanud uimasteid
ja ma võiks jätkata seda nimekirja asjadest, mida oled ehk valesti teinud
või mille osas sinu vastu on eksitud.
Kuid las ma öelda sulle midagi -
Jumal armastab sind
ja tahab teha midagi imelist.
Ta vaid palub: "Kas alistuksid mulle
ja annaksid oma elu üle mulle.
Sest kui seda teed, võid olla kindel, et toon midagi ilusat esile su elust."
Seetõttu, kus iganes sa ka poleks, palu see lihtne palve koos minuga,
öeldes: Jeesus.
Jeesus,
Sa tead, mida minuga on tehtud.
Sa tead, kuidas olen igatsenud armastuse järele,
aga pole seda leidnud.
Sa tead kogu seda ebamoraalsust, hüljatust
ja kõiki muid patte, mida olen teinud.
Kuid ma tulen Su ette just praegu ja palun, et tervendaksid mu,
tehes minust inimese, kes Sa tahad, et ma oleks.
Ma alistun Sulle Issand
ja võtan vastu Su pääste ja andestuse.
Aitäh Sulle Issand!
Ma tänan Sind Jeesuse nimel.
Aitäh Sulle Issand!
Aamen."
Kui palusid seda palvet koos minuga, siis jaga sellest mõne inimesega.
Kas sa pead seda tegema? Ei pea, kui ei taha,
aga sellest oleks sulle endale kasu.
Sest kui ütled selle välja, et andsid oma elu Jumalale,
siis sa otsekui kinnitad seda.
Seda avalikult kuulutades see kui pitseerib selle su südames.
Meil on ka telefoninõustajad, kes on langetanud sama otsuse elus.
Toredad mehed ja naised - nii noored kui vanad,
kes armastavad nii Jumalat kui sind.
Nii et helista ja anna neile teada, et palusid just selle palve
ja andsid oma elu Jeesusele.
Sa ei pea ütlema oma nime ega midagi.
Kui tahad selle anda,
saame jagada sinuga ka teatud kirjandust.
Kui mitte, on ka hästi.
Kuid helista meile,
sest sulle vastab keegi, kes armastab sind
ja kuulab rõõmuga su häid uudiseid.
Terryl aga on veel midagi öelda Klubi 700 kohta.
Raamatu "Taevas on päriselt olemas" autor toob kogu teema lähemale.
Todd Burpo jagab nüüd sellest, kuidas Jumal on päriselt olemas
liitudes veel täna meiega me stuudios.
Sul on kõik, mida arvasid õnneks vaja minevat.
Paljutõotav karjäär,
rohkelt sõpru
ja üha kasvav perekond.
Ometi tundub elu kuidag tühi.
Midagi on nagu puudu.
Vaid Jumal saab anda su elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Raamatut "Taevas on päriselt olemas" on müüdud üle 12 miljoni koopia.
Raamatu põhjal tehtud film
tõi aga Todd Burpole ja ta pojale veel enam kuulsust.
Nii tervitame täna taas Todd Burpot oma saates.
Nii tore, et olete tagasi! - Tore olla tagasi. Tänan!
See raamat te poja nägemusest ja sellest, mida ta nägi,
liigutas inimesi väga.
Nüüd aga olete kirjutanud raamatu: "Jumal on päriselt olemas".
Miks ja millest see raamat räägib?
Usun, et pealkiri räägib iseenda eest
ja see raamat tahab anda vastuseid su kõige põletavamatele küsimustele.
Kui Colton ütles, et ta kohtus taeva Jumalaga,
siis see ongi see, kust tõde alguse saab.
Me elame maailmas, kus sa võid uskuda Jumala kohta, mida iganes,
kuid see ei tähenda veel,
et Jumal, kelle oled enda jaoks valmis mõelnud,
on taeva Jumal.
Kui aga tead, kes Jumal on,
tekkib küsimus: "Mida Ta minult ootab?
Milline suhe saab mul selle Jumalaga olla?"
Me elame maailmas, kus leiavad aset tulistamised, orkaanid
ja igasugu muud probleemid.
Nii küsitakse: "Kas Jumal ikka hoolib ja miks Ta ei sekku?
Miks Ta ei hoia elu? Saan ma Ta peale loota?"
Kõik need küsimused.
Te olete pastor.
Usun, et pea kõigil on omajagu küsimusi
ja lahendamata asju, mida oma südames-mõtetes kantakse
Pastoritel ju samuti.
Kuidas see nägemus, mille Jumal te pojale andis,
on mõjutanud te enda suhet Jumalaga?
Mu poja näol oli tegu eheda ilmutusega.
Olin varem hoidnud eemale surma-lähedastest kogemustest,
sest need olid segadust tekitavad.
Kuniks mu oma poeg selle läbi tegi.
Nii pidin võtma oma poja poolt jagatu ja võrdlema seda Piibliga.
Nii nägin ka, et mu poja poolt nähtu oli kordi täpsem,
kui see, mida mu professorid olid taeva kohta arvanud.
Nii kätkes see aeg ka mu isiklikku vaimulikku kasvu.
Kuid kui mu poeg rääkis oma nähtu põhjal Jumalast...
Me võime vahel jääda kinni küsimustesse:
"Kas loomad on ka taevas?
Mida taevas üldse tehakse?"
Kuid Coltoni jaoks oli alati kõige olulisem see,
kes on taevas?
See on see, mis on taeva põhituum.
Colton nautis oma aega Jeesusega.
Me kõik teame, mida Ta ligiolu võib me elus korda saata,
isegi, et me pole veel taevas.
Küsimus aga on, kuidas omada suhet selle suure Jumalaga?
Mainisite juba teatud küsimusi, mis inimesi vaevavad.
Näeme nii riikide tasandil katastroofe kui looduskatastroofe
ja rahvusvahelisel tasandil toimuvaid asju.
Osa neid asju on ka üllatavad, isegi, et Piibel räägib sellest kõigest.
Kuid kindlasti panevad need asjad inimeste usu proovile.
Mida öelda inimestele Jumala ja Ta olemuse kohta,
kui Ta ei vasta nende ootustele
või ei täida nende vajadusi ega vasta neile?
Raamatus "Jumal on päriselt olemas" ei räägi mitte pastor Todd,
vaid pigem tuletõrjuja Todd.
Olen nüüdseks pea 20 aastat töötanud tuletõrjujana.
Mõeldes näiteks 9/11 sündmustele,
siis millal me nägime viimati
demokraate ja vabariiklasi teles koos palvetamas?
See oli just tookordse tragöödia ajal.
Kuid tänaseks oleme jõudnud nii kaugele sellest kõigest.
Nad poleks täna kasvõi relva ähvarduselgi nõus
koos palvetama.
Meil tuleb tuua Jumal tagasi oma maale.
Kui ütlesime, et me ei taha enam koolides palvetamist,
siis vaibusid ka palvetamised kodudes ning mitmed muud asjad.
Kuid Jumal on ometi olemas ja kättesaadav me jaoks.
Usun, et paljud vajavad kuulda, et isegi, kui neil endal on häbi,
armastab Jumal neid siiski.
Sa võid ju olla kildudeks,
aga kas Jumal saab need taas kokku panna?
Saab küll.
Ma vajan Jumalat, keda saaksin kuulata.
Jumal peab olema suurem kui ma ise,
sest muidu ta ei saa ju vastata mu palvetele.
Kui ma aga hakkan Jumalat kamandama,
öeldes Talle, mis on õige-mis vale ja mida Ta tegema peaks,
siis teen Jumala väiksemaks endast.
Kuid ma tahan kuulutada maailmale, et sellist Jumalat pole olemas.
Suur Jumal on olemas ja Ta saab ka aidata,
kuid kuna Ta on suurem meist, on ka me suhe Temaga teistsugune.
Samas ütlete, et Jumal kasutab kõiki me elu tragöödiaid ja pettumusi,
et tõmmata meid rohkem enese ligi.
Ta on mõlemal pool tragöödiat.
Kui mõtlen näiteks Las Vegase tulistamise ohvritele...
Kui mu poeg käis taevas, siis üks asi, mida ta ütles, oli:
"Isa, Jeesus saatis mu tagasi, sest Ta vastas su palvele,
kuigi ma ei tahtnud tulla."
Ta tahtnuks sinna jääda.
Mõelgem nüüd korra.
Isegi, kui me läheme millestki kohutavast läbi
ja jõuame selle tulemusena taevasse, on Jumal seal juba ootel.
Kui aga vaadata mõnda tragöödiat siit maa pealt,
siis kuuleme lugusid, kuidas inimesed on ohverdanud ja andnud
ja kuidas nad on mõne tragöödia kaudu
leidnud usu Jumalasse.
Minnes läbi raskuste
leiame me Jumala mõlema poole pealt,
sest see on see, kui suur Ta on.
Suurem, kui suudaksime eales ettegi kujutada.
Toddi raamat "Jumal on päriselt olemas" on imeline
ja püüab vastata su kõige põletavamatele küsimustele.
Põhjalikum intervjuu Todd'iga on leitav me FB'I lehelt:
Telli endale see raamat,
sest see vastab paljudele su küsimustele.
Suur tänu! - Aitäh!
Lõpetuseks aga Psalmid 68:20: "Tänu olgu Issandale!
Päevast päeva kannab meie koormat Jumal,
kes on meie pääste. Sela."
Ole õnnistatud!
Tõlge: Anne-Ly Raukas
Kui vajad rääkida kellegagi, kes hoolib,
on Klubi 700 palvenõustajad valmis vastama su kõnele,
nii et helista juba täna!